آذربایجان ساوونما باخانلیغی، روسیا ساوونما باخانلیغینین، "آذربایجان اوردوسو قاراباغداکی فروخ کندیندن قوشونلارینی گئری چکدی" شکلینده‌کی آچیقلاما‌سینین گئرچک اولمادیغینی بیلدیردی.
باخانلیغین آچیقلاماسیندا، آذربایجانین اگمن تورپاقلارینین بیر پارچاسی اولان "فروخ کندی و اطرافین‌اکی تپه‌لرده یئرلشه‌ن مؤوضعلرده هئچ بیر دییشیکلیک اولمادیغی، آذربایجان اوردوسونون گئری چکیلمه‌دیگی" بیلدیریلدی.
آچیقلاما‌دا، روسیا ساوونما باخانلیغینین "آتیش‌کسین آذربایجان طرفیندن پوزولدوغو" ادعاسینین اساسسیز اولدوغو بیلدیریله‌رک آذربایجان عسگرلری آراسیندا یارالانما اولمادیغی قید ائدیلدی.
روسیا ساوونما باخانلیغینین "داغلیق قاراباغ" ایفاده‌سیندن ایستیفاده ائتدیگی بیلدیریله‌ن آچیقلاما‌دا آشاغیداکیلار قید اولوندو:
"آذربایجان تورپاقلاریندا «داغلیق قاراباغ» آدلی اداری بؤلگه بیریمی یوخدور. روسیا ساوونما باخانلیغینین بو ایفاده‌دن ایستیفاده ائتمه‌سی آذربایجانین تورپاق بوتؤولوگونه سایغیسیزلیقدیر".
روسیا ساوونما باخانلیغینین جمعه ائرته‌سی گونو یایدیغی آچیقلامادا آذربایجان اوردوسونون قاراباغ‌دا روس عنصورلارینین مسئولیت بؤلگه‌سینه گیره‌رک گؤزلم نقطه‌لری قوردوغو و قاراباغ‌داکی ارمنی حربی اولوشوملارا سالدیردیغی ادعا ائدیلمیشدی.
دوننکی آچیقلاما‌دا آذربایجان اوردوسونون دانیشیقلاردان سونرا گئری چکیلدیگی ادعا ائدیلمیشدی.
